ฝรั่งหัวดำเล่นหุ้นไทยสนุกทุนนอกลงยาวหนีอีกนาน
นักลงทุนฝรั่งผมทองโซนยุโรปอเมริกา ไม่ยอมเข้าลงทุนหุ้นไทย สยองการเมือง เห็นซื้อสุทธิเป็นต่างชาติหัวดำ
10 ส.ค. 2554

นักลงทุนฝรั่งผมทองโซนยุโรปอเมริกา ไม่ยอมเข้าลงทุนหุ้นไทย สยองการเมือง เห็นซื้อสุทธิเป็นต่างชาติหัวดำ
 




น.ส.ณัฐรินทร์ ตาลทอง ประธานกรรมการบริหาร บริษัทหลักทรัพย์ กสิกรไทย (KS) เปิดเผยว่า ปัญหาการเมืองได้กระทบให้นักลงทุนต่างชาติระยะยาว ในแถบยุโรปและสหรัฐอเมริกาไม่กลับเข้ามาลงทุนในตลาดหุ้นไทย ส่วนกลุ่มที่เข้ามาซื้อสุทธิระยะนี้จะเป็นนักลงทุนต่างชาติในเอเชียด้วยกันมากกว่า “หากการเมืองไทยยังมีปัญหา อาจทำให้นักลงทุนต่างชาติเลื่อนการเข้ามาลงทุนในตลาดหุ้นไทยต่อไป และจะทำให้รายย่อยชะลอลงทุน ทำบรรยากาศตลาดซึม” น.ส.ณัฐรินทร์ กล่าวสำหรับคำแนะนำการลงทุนในช่วงที่นักลงทุนต่างชาติระยะยาวยังไม่กลับเข้ามาลงทุนว่า นักลงทุนระยะกลาง 6 เดือน 1 ปี ให้เริ่มทยอยสะสมหุ้นที่จ่ายเงินปันผลดี เพื่อรอจังหวะตลาดหุ้นฟื้นตัวนอกจากนี้ บริษัทยังแนะนำสินค้าใหม่ให้ผู้ลงทุน เช่น ผลิตภัณฑ์ในตลาดอนุพันธ์ ส่วนการยืมหรือให้ยืมหุ้น (เอสบีแอล) จะเปิดให้บริการในช่วงไตรมาส 4 ของปีนี้ สำหรับยอดสินเชื่อเพื่อซื้อหุ้น (มาร์จินโลน) ของบริษัท ขณะนี้อยู่ที่ 900 ล้านบาท คาดว่าสิ้นปีจะเพิ่มเป็น 1,500 ล้านบาท จากฐานลูกค้าใหม่ๆ และการคิดดอกเบี้ยต่ำ 4.254.75% ต่อปี ล่าสุดบริษัทได้จัดโครงการ KS the Great Investor ร่วมกับตลาดหลักทรัพย์แห่งประเทศไทย และบริษัท เมืองไทยประกันชีวิต จัดหลักสูตรสร้างสุดยอดนักลงทุนคุณภาพหน้าใหม่ โดยเปิดรับสมัครตั้งแต่วันที่ 15 ส.ค.นี้ และจะประกาศรายชื่อผู้เข้าร่วมโครงการ 88 คน ในวันที่ 25 ส.ค. 2553ก่อนหน้านี้ตลาดหลักทรัพย์ให้ข้อมูลว่า ในไตรมาส 2 ปีนี้เงินลงทุนต่างประเทศยังเข้ามาในตลาดหุ้นเอเชีย แต่มีความผันผวนสูง โดยเดือน เม.ย. ซื้อสุทธิ พอเดือน พ.ค. กลับขายสุทธิจากปัญหาวิกฤตหนี้ในยุโรป ก่อนกลับมาซื้อสุทธิอีกครั้งในเดือน มิ.ย.ที่ผ่านมา โดยเฉพาะในตลาดที่เศรษฐกิจไม่ได้พึ่งพาการส่งออกมากนัก เช่น อินเดียและอินโดนีเซีย